Държавен вестник, бр. 73, 2010 г., стр. 94

СТР.  94	
Д Ъ Р Ж А В Е Н  В Е С Т Н И К 	
БРОЙ  73
4. да не са в производство по ликвидация 
(с изключение на ЕТ);
5. да са вписани в Търговския регистър 
към Агенцията по вписванията.
(3) Кандидатите по сектор 01 трябва:
1. да са собственици на риболовни кораби, 
регистрирани в Регистъра на риболовните 
кораби на ИАРА за р. Дунав като действащи 
риболовни кораби през последните две години 
и  извършващи риболов в р. Дунав;
2.  да не са извършвали нарушение по Закона 
за рибарството и аквакултурите, установено 
с влязло в сила наказателно постановление 
за последните 3 години.
(4) Кандидатите по сектор 03 трябва да са 
собственици на рибарски съоръжения на брега 
на река Дунав, сертифицирани и регистрирани 
като действащи рибарски съоръжения;
(5) Заедно или поотделно един или повече 
държавни органи не трябва да притежават 
повече от 25 на сто от капитала или да кон­
тролират пряко или непряко повече от 25 на 
сто от броя на гласовете в общото събрание на 
юридическото лице – кандидат за финансово 
подпомагане по ал. 1.
(6) Не се предоставя безвъзмездна финан­
сова помощ от ЕФР на кандидати, които:
1. са били или в момента се намират в 
процедура по възстановяване на отпусната 
безвъзмездна финансова помощ по предходен 
проект;
2. са представили документи с невярно 
съдържание, неистински или подправени 
документи при осигуряване на информация, 
поискана от ИАРА и Разплащателната агенция 
(РА), или не предоставят тази информация. 
Раздел ІV
Изисквания към проектите
Чл. 11. Инвестициите по реда на тази на­
редба трябва да се реализират за риболовни 
кораби, извършващи риболовни дейности в 
р. Дунав, и рибарски съоръжения, разполо­
жени по брега на р. Дунав на територията на 
Република България. 
Чл. 12. (1) По сектор 01 се подпомагат 
проекти при следните условия:
1. риболовният кораб трябва да бъде реги­
стриран като действащ през последните две 
години считано от датата на кандидатстване;
2. риболовният кораб трябва да е произ­
веден 5 или повече години преди датата на 
кандидатстване и увеличаването на тонажа 
на кораба поради модернизиране на основна­
та палуба, предназначено за повишаване на 
безопасността на борда, за подобряване на 
условията и хигиената на труда, както и на 
качеството на продуктите се разрешава при 
условие, че тази модернизация не увеличава 
риболовния капацитет на кораба;  
3. безвъзмездна финансова помощ се пре­
доставя еднократно за смяна на основен/ни 
двигател/и на риболовния кораб за целия 
програмен период, като новият двигател 
трябва да:
а) има същата или по-малка мощност от 
експлоатирания преди подмяната двигател 
за извършващи риболов кораби с габаритна 
дължина под 12 метра, които не са съоръжени 
с влачещ риболовен уред, съгласно приложе­
ние № 2; 
б) има най-малко 20 на сто по-ниска 
мощност от експлоатирания преди подмя­
ната двигател за кораби от 12 до 24 метра 
габаритна дължина; 
в) се подменя с по-икономичен, като но­
вият двигател трябва да бъде с най-малко 20 
на сто по-ниска мощност от експлоатирания 
преди подмяната двигател за риболовен ко­
раб с габаритна дължина повече от 24 метра, 
при условие че корабът попада в обхвата на 
план/ове, изготвен/и в съответствие с насо­
ки на Общността за държавна помощ с цел 
оздравяване и преструктуриране на търговци, 
изпаднали в затруднение, които планове се 
одобряват от министъра на земеделието и 
храните;
4. когато се постига намаляване на мощ­
ността на двигателя съгласно т. 3, намалени­
ето трябва да бъде извършено на базата на 
индивидуалните технически характеристики 
на двигателя на риболовния кораб;
5. безвъзмездната финансова помощ за 
защита на уловите и уредите от хищници, 
включително чрез промяна на материала на 
частите на риболовния уред, се предоставя 
при условие, че не се повишава риболовното 
усилие на кораба или не се намалява селек­
тивността на риболовния уред, както и при 
условие, че са взети всички адекватни мерки 
за избягване на увреждането на хищниците, 
съгласно разпоредбите на Директива на Съ­
вета на ЕС 79/409/ЕИО относно опазването 
на дивите птици (ОВ L 103/ 25.4.1979, стр. 1, 
Специално издание на български език, глава 
15, том 1, 2007 г., стр. 77) и Директива на 
Съвета на ЕС  92/43/EИО за опазване на ес­
тествените местообитания и на дивата флора 
и фауна (ОВ L 206/22.7.1992, стр. 7, Специално 
издание на български език глава 15, том 2, 
2007 г., стр. 109) и Закона за рибарството и 
аквакултурите;
6. собствениците на риболовни кораби 
могат да кандидатстват за подмяна на ри­
боловен уред с цел постигане на определена 
селективност, при условие че: 
а) риболовният кораб е засегнат от план/
ове за възстановяване на рибните запаси, в 
следствие на което променя риболовния си 
метод и напуска въпросния риболовен район, 
за да отиде в друг район, където състоянието 
на ресурсите позволява осъществяването на 
риболов; или
б) новият риболовен уред е по-селективен 
и отговаря на признатите критерии и прак­
тики за опазване на околната среда, които 
надхвърлят съществуващите регламентирани 
задължения в законодателството на Общността 
и в Закона за рибарството и аквакултурите;